কিছু দিন আগেই হলিউড প্রযোজক হার্ভে উইনস্টেইনের বিরুদ্ধে যৌন হেনস্থার অভিযোগ এনেছিলেন অ্যাঞ্জোলিনা জোলি, গেনিথ পাল্টরোও-সহ একাধিক হলিউড নায়িকা। তার জেরেই সোশ্যাল মিডিয়ায় ‘মি টু’ মুভমেন্টে অংশ নিয়েছিলেন বহু তারকা। পরে বলিউড নায়িকারাও যৌন হেনস্থা নিয়ে মুখ খুলেছেন। রাধিকা আপ্তে, বিদ্যা বালান ও ইলিয়েনা ডি ক্রুজের মতো তারকারা যৌন হেনস্থার কথা প্রকাশ্যে শেয়ার করেছিলেন। এ বার সেই তালিকায় যোগ হলেন সাবেক বিশ্ব সুন্দরী ঐশ্বরিয়া রাই বচ্চনও।